Elmar Matt

Elmar Matt (6. mai 1932 Petserimaa – 17. märts 2013) oli eesti õpetaja, parteitöötaja ja riigiametnik.

Ta lõpetas 1956. aastal Tallinna Polütehnilise Instituudi (TPI) keemia-mäeteaduskonna mäeosakonna.Tallinna Tehnikaülikooli lõpetanud 1918-1993. Tallinna Tehnikaülikooli kirjastus 1993. (Lk. 33)

Matt oli aastatel 1956–1957 TPI vanemlaborant, 1957–1963 õpetaja Tallinna 2. Keskkoolis ja õppealajuhataja Tallinna 39. Keskkoolis, 1960. aastate teisel poolel füüsikaõpetaja Tallinna 45. Keskkoolis, 1963–1975 EKP Keskkomitee teadus- ja õppeasutuste instruktor ja EKP Keskkomitee esimese sekretäri abi, 1975–1977 EKP Tallinna Linnakomitee sekretär, 1977–1980 EKP Keskkomitee üldosakonna juhataja, 1980–1989 Eesti NSV Ministrite Nõukogu asjadevalitseja, 1989–1992 Eesti NSV Ministrite Nõukogu alaline esindaja Moskvas, hiljem Eesti Panga sularahalabori juhataja.

Ta oli 1960. aastast NLKP liige; ta on olnud EKP Keskkomitee liige ning Eesti NSV Ülemnõukogu X ja XI koosseisu saadik.

Isiklikku
Tema abikaasa Tiiu Matt oli pedagoog ja koolijuht. 

Elmar Mati vennapoeg on Aleksander Matt, 2004. aasta seisuga üks Venemaa suuremaid viinatootjaid.

Viited

Kirjandus
Eesti majanduse biograafiline leksikon 1951–2000. Kirjastus Ilo, 2003.

Kategooria:Eesti füüsikaõpetajad
Kategooria:Eesti riigiametnikud
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:EKP Keskkomitee liikmed‎
Kategooria:Tallinna Reaalkooli õpetajad
Kategooria:Tallinna Tehnikaülikooli vilistlased
Kategooria:Rahumäe kalmistule maetud
Kategooria:Sündinud 1932
Kategooria:Surnud 2013